stanford-oval/wikipedia huggingface dataset:
เซฟูกุกะจามะโอะซูรุ
รายชื่อเพลง

เนื้อเพลงทั้งหมดประพันธ์โดยยาซูชิ อากิโมโตะ
| ลำดับ | ชื่อเพลง | ยาว |
| --- | --- | --- |
| 1. | "Seifuku ga Jama wo Suru" | 4:45 |
| 2. | "Virgin love" | 4:11 |
| 3. | "Seifuku ga Jama wo Suru (Instrumental)" | 4:45 |
| 4. | "Virgin love (Instrumental)" | 4:11 |
| ความยาวทั้งหมด: | ความยาวทั้งหมด: | 17:52 |
สมาชิก

หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
สมาชิก > Seifuku ga Jama wo Suru และ Virgin love

เอเคบีโฟร์ตีเอต ทีมเอ: โทโมมิ อิตาโนะ, ฮารุนะ โคจิมะ, ไม โอชิมะ, มาริโกะ ชิโนดะ, มินามิ ทากาฮาชิ, รินะ นากานิชิ, อัตสึโกะ มาเอดะ, มินามิ มิเนกิชิ
เอเคบีโฟร์ตีเอต ทีมเค: ซายากะ อากิโมโตะ, ยูโกะ โอชิมะ, เอเรนะ โอโนะ, โทโมมิ คาซาอิ, ยูกะ มาสึดะ, ซาเอะ มิยาซาวะ
ชาร์ต

| ชาร์ต> เซฟูกุกะจามะโอะซูรุ | อันดับสูงสุด> เซฟูกุกะจามะโอะซูรุ |
| --- | --- |
ชาร์ตประจำสัปดาห์โดย ออริคอน: 7
ชาร์ต > ยอดขาย

| ชาร์ต | จำนวน |
| --- | --- |
ขายโดย ออริคอน: 22,000
ดูเพิ่ม

รายชื่อผลงานของเอเคบีโฟร์ตีเอต
| ด ค กเอเคบีโฟร์ตีเอต ซิงเกิล |
| --- | --- |
เซ็ตลิสต์: เกรตเทสต์ซองส์ 2006–2007:  "ซากูระโนะฮานาบิราตาจิ"  "สเกิร์ตฮิราริ"  "ไอตากัตตะ"  "เซฟูกุกะจามะโอะซูรุ"  "เคเบ็ตสึชิเตอิตะไอโจ"  "บิงโก!"  "โบกุโนะไทโย"  "ยูฮิโอะมิเตรุกะ?" 
เซ็ตลิสต์: เกรตเทสต์ซองส์ คันเซ็มบัง:  "โรแมนซ์อิราเนะ"  "ซากูระโนะฮานาบิราตาจิ 2008" 
คามิเกียวกูตาจิ:  "เบบี! เบบี! เบบี!"  "โอโกเอะไดมอนด์"  "จูเน็นซากูระ"  "นามิดะเซอร์ไพรส์!"  "อีวาเกะเมย์บี"  "ริเวอร์"  "ซากูระโนะชิโอริ" 
โคโคนิอิตะโคโตะ:  "โพนีเทลโทะชูชู"  "เฮฟวีโรเทชัน"  "บีกินเนอร์"  "แชนซ์โนะจูมบัง" 
1830 เมตร:  "ซากูระโนะคินินาโร"  "เอฟวรีเดย์คาชูชะ"  "ฟลายอิงเก็ต"  "คาเซะวะฟูอิเตรุ"  "อูเอะคาระมาริโกะ"  "กีฟมีไฟฟ์!" 
สึงิโนะอาชิอาโตะ:  "มานัตสึโนะซาวส์กูด!"  "กิงงัมเช็ก"  "อูซะ"  "เออิเอ็นเพรสเชอร์"  "โซลอง!"  "ซาโยนาระครอวล์"  "โคอิซูรุฟอร์จูนคุกกี้" 
โคโคกะโรเดสดะ, โคโคเดะโทเบะ!:  "ฮาร์ตอิเล็กทริก"  "ซูซูกาเกะนันชาระ"  "มาเอะชิกะมูกาเนเอะ"  "ลาบราดอร์รีทรีฟเวอร์"  "โคโคโระโนะพลาคาร์ด"  "คิโบเตกิรีเฟรน" 
0 โทะ 1โนะไอดะ:  "กรีนแฟลช"  "โบกูตาจิวะทาตากาวาไน"  "ฮาโลวีนไนต์" 
ทัมเนล:  "คูจิบิรุนิบีมายเบบี"  "คิมิวะเมโลดี"  "สึบาซะวะอิราไน"  "เลิฟทริป"  "ไฮเทนชัน)" 
โบกูตาจิวะ, อาโนะฮิโนะโยอาเกะโอะชิตเตอิรุ:  "ชูตไซน์"  "เนงาอิโกโตะโนะโมจิงูซาเระ"  "แฮชแท็กซูกินันดะ"  "11กัตสึโนะอังเคล็ต" 
ซิงเกิลที่ไม่ใช่อัลบั้ม:  "จาบาจา"  "ทีชเชอร์ทีชเชอร์"  "เซนทิเมทัลเทรน"  "โนเวย์แมน"  "จิวารุเดส์"  "ซัสเทนนาเบิล"  "ชิสึเรนอาริกาโต" 
ซิงเกิลอื่น ๆ:  "คิโบนิสึอิเตะ"  "เนกอยา (พิกมี)" 
เพลงอื่น ๆ:  "ชูการัช" 
 หมวดหมู่
แซมมี แมคอิลรอย

| 0 | 1 | 2 | 3 |
| --- | --- | --- | --- |
 แซมมี่ แมคอิลรอย ในปี 2013
ข้อมูลส่วนตัว
ชื่อเต็ม:  แซมูเอล แบกซ์เตอร์ แมคอิลรอย
วันเกิด:   (1954-08-02) 2 สิงหาคม ค.ศ. 1954 (70 ปี)
สถานที่เกิด:  เบลฟัสต์, ไอร์แลนด์เหนือ
ส่วนสูง:  5 ft 10 in (1.78 m)
ตำแหน่ง:  กองหน้า กองกลาง
สโมสรเยาวชน
1969–1971:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 1971–1982 |  แมนเชสเตอร์ยูไนเต็ด |  342 |  (57) |
| 1982–1985 |  สโตกซิตี |  133 |  (14) |
| 1985–1986 |  แมนเชสเตอร์ซิตี |  13 |  (1) |
| 1986 |  Örgryte |  7 |  (0) |
| 1986–1989 |  Bury |  100 |  (8) |
| 1988 |  → VfB Mödling (ยืมตัว) |  6 |  (1) |
| 1989–1991 |  เพรสตันนอร์ทเอนด์ |  20 |  (0) |
| 1991–1993 |  Northwich Victoria |  8 |  (0) |
| รวม |   |  629 |  (81) |
ทีมชาติ
| 1972–1987 |  ไอร์แลนด์เหนือ |  88 |  (5) |
จัดการทีม
1992–1993:  นอริช วิคตอเรีย
1993–2000:  Macclesfield Town
2000–2003:  Northern Ireland
2003–2004:  Stockport County
2005–2011:  มอร์คัม
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
แซมูเอล แบกซ์เตอร์ แมคอิลรอย  (เกิด 2 สิงหาคม 1954) เป็นอดีตนักฟุตบอลอาชีพชาวไอร์แลนด์เหนือที่เคยเล่นให้กับแมนเชสเตอร์ยูไนเต็ดระหว่างปี 1971–1982, สโตกซิตี, แมนเชสเตอร์ซิตี และทีมชาติไอร์แลนด์เหนือ
หลังจากแขวนสตั๊ดแล้ว เขาก็คุมทีมฟุตบอลในอังกฤษหลายทีมและทีมชาติไอร์แลนด์เหนือ ระหว่างปี 2000–2003 โดยประสบความสำเร็จมากที่สุดกับแม็คเคิลสฟิลด์ทาวน์ ล่าสุดเขาเป็นผู้จัดการทีมมอร์คัม ซึ่งเขานำสโมสรเข้าสู่ฟุตบอลลีกอังกฤษเป็นครั้งแรกในประวัติศาสตร์
แมคอิลรอยได้รับแต่งตั้งเป็นสมาชิกเครื่องราชอิสริยาภรณ์จักรวรรดิบริติช เนื่องในโอกาสวันเฉลิมพระชนมพรรษา ประจำปี 1986
ระดับสโมสร

แซมมี่ แมคอิลรอย เกิดเมื่อวันที่ 2 สิงหาคม ค.ศ. 1954 ที่เบลฟาสต์ ไอร์แลนด์เหนือ ก่อนเข้าร่วมทีมปีศาจแดงในปี 1969 เป็นนักเตะคนสุดท้ายที่เซอร์แมตต์ บัสบี ผู้จัดการทีมในขณะนั้นเซ็นสัญญาเข้าสู่ทีมและได้เล่นกับทีมชุดใหญ่นัดแรกเมื่อเดือนพฤศจิกายน 1971 ในศึกดาร์บีแมนเชสเตอร์ที่พบกับแมนเชสเตอร์ซิตี ซึ่งจบลงด้วยสกอร์ 3–3 เขาลงเล่น 31 นัดในฤดูกาล 1973–74 ที่แมนเชสเตอร์ยูไนเต็ดตกชั้นสู่ดิวิชัน 2 เขาลงเล่นทั้งหมด 51 นัดในฤดูกาล 1974–75 ให้กับสโมสรและพาสโมสรกลับสู่ดิวิชัน 1 ได้ทันทีในฤดูกาลต่อมา เมื่อพวกเขากลับมาพวกเขาจบอันดับที่ 3 และยังเข้าถึงรอบชิงชนะเลิศเอฟเอคัพปี 1976 โดยที่พวกเขาแพ้ 0–1 ต่อ เซาแทมป์ตัน
ยุติอาชีพค้าแข้ง

หลังจากออกจากทีมสโต๊คซิตี้แมคอิลรอยก็ได้ย้ายไปร่วมทีมอีกหลายทีมก่อนจะมาร่วมทีม เพรสตันนอร์ทเอนด์ และเล่นอยู่จนถึงปี 1991 ก่อนจะย้ายไปร่วมทีม นอริช วิคตอเรีย และรับตำแหน่งผู้จัดการทีมไปด้วยแต่เล่นได้เพียง 2 ปีก็ประกาศแขวนสตั๊ดในปี 1993 ขณะอายุได้ 39 ปี
เนตร เขมะโยธิน

| พลเอกเนตร เขมะโยธินม> ป.ช., ม.ว.ม., ท.จ.ว. |
| --- | --- |


เลขาธิการทำเนียบนายกรัฐมนตรี
ดำรงตำแหน่ง 16 กุมภาพันธ์ พ.ศ. 2502 – 8 ธันวาคม พ.ศ. 2506
นายกรัฐมนตรี: สฤษดิ์ ธนะรัชต์
ก่อนหน้า: พันเอก แสวง เสนาณรงค์
ถัดไป: พลตรี ชูศักดิ์ วัฒนรณชัย
รัฐมนตรี
ดำรงตำแหน่ง 1 มกราคม พ.ศ. 2501 – 20 ตุลาคม พ.ศ. 2501
นายกรัฐมนตรี: ถนอม กิตติขจร
 
ข้อมูลส่วนบุคคล
เกิด: 31 พฤษภาคม พ.ศ. 2452 อำเภอเมืองนครราชสีมา จังหวัดนครราชสีมา
เสียชีวิต: 22 กุมภาพันธ์ พ.ศ. 2528 (75 ปี)
พรรคการเมือง: สหภูมิ
คู่สมรส: คุณหญิงพูนทรัพย์ เขมะโยธิน

พลเอก เนตร เขมะโยธิน (31 พฤษภาคม พ.ศ. 2452 - 22 กุมภาพันธ์ พ.ศ. 2528) เป็นอดีตหัวหน้าคณะกบฏเสนาธิการ เมื่อปี พ.ศ. 2491 เป็นอดีตเลขาธิการทำเนียบนายกรัฐมนตรี ในสมัยจอมพล สฤษดิ์ ธนะรัชต์, อดีตรัฐมนตรี ,อดีตรัฐมนตรีช่วยว่าการกระทรวงคมนาคม, อดีตรัฐมนตรีช่วยว่าการกระทรวงเศรษฐการ ในรัฐบาลจอมพล ถนอม กิตติขจร และเป็นอดีตสมาชิกสภาผู้แทนราษฎรจังหวัดนครราชสีมา สังกัดพรรคสหภูมิ
ประวัติ

พลเอก เนตร เขมะโยธิน เป็นบุตรของ พันเอก พระยารามจตุรงค์ (นัด เขมะโยธิน) และนางริ้ว เขมะโยธิน, พลเอก เนตร เป็นผู้สืบสายสกุล “ณ ราชสีมา” ชั้น 8 สาย "พระยาภักดีสงคราม (เจ้าเมืองนางรอง)"  ต่อมาได้สมรสกับ คุณหญิงพูนทรัพย์ เขมะโยธิน และมีบุตร 9 คน อาทิ ณรงค์ เขมะโยธิน เอกอัครราชทูต พลเอก ขราวุธ เขมะโยธิน อดีตเจ้ากรมการสนเทศทหาร รศ.ยิ่งยศ เขมะโยธิน อดีตรองคณบดีคณะวิศวกรรมศาสตร์ จุฬาลงกรณ์มหาวิทยาลัย
พลเอก เนตร มีศักดิ์เป็นปู่ของนุติ เขมะโยธิน นักแสดงโทรทัศน์
ประวัติ > การศึกษา

พลเอก เนตร ได้รับการศึกษาเบื้องต้นที่โรงเรียนในจังหวัดนครราชสีมา เนื่องจากบิดารับราชการเป็นนายทหารระดับผู้บังคับการกรมอยู่ที่จังหวัดนครราชสีมา และเมื่ออายุ 7 ปี ได้เข้าศึกษาต่อในโรงเรียนนายร้อยทหารบก เป็นเวลา 11 ปี (จากชั้นประถมถึงจบหลักสูตร) โดยได้เรียนจบในปี พ.ศ. 2470 และเข้ารับราชการเป็นนายทหาร (ตามประวัติกล่าวว่ามีอายุน้อยที่สุดในเพื่อนรุ่นเดียวกัน)
ปี พ.ศ. 2477 ได้เข้าศึกษาในโรงเรียนเสนาธิการทหารบก และสามารถสอบได้ลำดับที่ 1 จึงถูกส่งไปศึกษาต่อที่โรงเรียนเสนาธิการทหาร ประเทศฝรั่งเศส
ปี พ.ศ. 2514 ได้รับพระราชทานปริญญาวิทยาศาสตรดุษฎีบัณฑิตกิตติมศักดิ์ (ศึกษาศาสตร์) จากมหาวิทยาลัยเชียงใหม่ ประจำปีการศึกษา 2513-2514
ปี พ.ศ. 2519 ถึงปี พ.ศ. 2520 ได้ดำรงตำแหน่งนายกสภามหาวิทยาลัยขอนแก่น
ประวัติ > แก่อนิจกรรม

พลเอก เนตร ถึงแก่อนิจกรรมในวันที่ 22 กุมภาพันธ์ พ.ศ. 2528 และได้รับพระมหากรุณาธิคุณโปรดเกล้าฯ พระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาส เมื่อวันที่ 24 ตุลาคม พ.ศ. 2528
บทบาททางสังคม > เป็นกำลังสำคัญของกองทัพบูรพา

เมื่อเกิดการปฏิวัติสยาม พ.ศ. 2475 ไม่ปรากฏชื่อเข้าร่วม แต่ในปี พ.ศ. 2476 ขณะที่มียศเป็นนายร้อยโท ได้เกิดเหตุการณ์กบฏบวรเดชขึ้น นายร้อยโท เนตร เป็นทหารของฝ่ายรัฐบาลอยู่ในกองบังคับการกองผสมที่มีนายพันโท หลวงพิบูลสงคราม เป็นผู้บังคับการ สามารถปราบกบฏได้สำเร็จ ในปีถัดมา นายร้อยโท เนตรได้เลื่อนยศเป็นนายร้อยเอก และได้เข้าศึกษาในโรงเรียนเสนาธิการทหารบก และได้เดินทางไปศึกษาต่อที่โรงเรียนเสนาธิการทหาร ณ ประเทศฝรั่งเศส โดยได้ศึกษาเป็นระยะเวลา 5 ปี ภายหลังกลับมาเมืองไทยไม่นาน นายพันเอก หลวงพิบูลสงครามซึ่งดำรงตำแหน่งนายกรัฐมนตรี ในขณะนั้น ไทยกับฝรั่งเศสมีปัญหาความขัดแย้ง จนนำไปสู่การสู้รบระหว่างไทยกับฝรั่งเศสที่เรียกกันว่าสงครามอินโดจีน ในตอนต้นปี พ.ศ. 2484 นายพันตรี เนตร เขมะโยธิน ตำแหน่งรองเสนาธิการกองทัพบูรพา ที่มีนายพันเอก หลวงพรหมโยธี เป็นผู้บัญชาการ
บทบาททางสังคม > สนับสนุนแนวทางประชาธิปไตย

พลตรี เนตร เป็นนายทหารมีทัศนคติโน้มเอียงไปในแนวทางประชาธิปไตยของฝ่ายนายปรีดี พนมยงค์ โดยภายหลังสงครามโลกครั้งที่ 2 ได้มีการประกาศใช้รัฐธรรมนูญ ปี พ.ศ. 2489 ซึ่งมี นายปรีดี พนมยงค์ เป็นนายกรัฐมนตรี รัฐธรรมนูญฉบับนี้ ห้ามข้าราชการประจำทั้งทหาร และพลเรือนดำรงตำแหน่งทางการเมือง ในเวลาเดียวกัน ซึ่งพลตรี เนตร สนับสนุนแนวคิดนี้ พลตรี เนตร ไม่เห็นด้วยกับการรัฐประหารรัฐบาลหลวงธำรงนาวาสวัสดิ์ ในวันที่ 8 พฤศจิกายน พ.ศ. 2490 โดย
พลโท ผิน ชุณหะวัณ
พันเอก เผ่า ศรียานนท์
พันเอก สฤษดิ์ ธนะรัชต์
รวมทั้ง ไม่เห็นด้วยกับการรัฐประหารรัฐบาลพลเรือนของนายควง อภัยวงศ์ ซึ่งเป็นรัฐบาลหลังที่มาจากการเลือกตั้ง
บทบาททางสังคม > ก่อการกบฎยึดอำนาจจากรัฐบาลทหาร

เมื่อวันที่ 1 ตุลาคม พ.ศ. 2491 พลตรี เนตร ได้เป็นหัวหน้าคณะนายทหารกบฏเสนาธิการ วางแผนเข้ายึดอำนาจการปกครองจากจอมพล ป. พิบูลสงคราม เพื่อปรับปรุงกองทัพจากความเสื่อมโทรม และไม่ให้ทหารแทรกแซงการเมืองอีกต่อไป โดยมีแผนจู่โจมเข้าจับตัว จอมพล ป. พิบูลสงคราม นายกรัฐมนตรี ขณะที่ไปร่วมงานฉลองมงคลสมรส ของพลตรี สฤษดิ์ ธนะรัชต์ กับนางสาววิจิตรา ชลทรัพย์ แต่รัฐบาลจอมพล ป. พิบูลสงคราม ทราบแผนการล่วงหน้าและทำการจับกุมผู้คิดก่อการได้ เมื่อวันที่ 30 กันยายน พ.ศ. 2491  หลังการก่อกบฏดังกล่าว พลตรี เนตร ถูกจับเมื่อวันที่ 25 ตุลาคม พ.ศ. 2491 และถูกศาลสั่งจำคุก 3 ปี
ต่อมาในปี พ.ศ. 2495 พลตรี เนตร ได้เข้าร่วมก่อการกับกบฏสันติภาพ แต่ถูกจับกุมและศาลพิพากษาจำคุก ต่อมาจึงได้รับพระราชทานอภัยโทษ ในปีพ.ศ. 2500
บทบาททางสังคม > ลงเลือกตั้งและเข้าร่วมรัฐบาล

ภายหลังเมื่อได้รับพระราชทานอภัยโทษ พลตรี เนตร ได้เข้ามาดำรงตำแหน่งผู้อำนวยการหนังสือพิมพ์สารเสรี ของจอมพล สฤษดิ์ ธนะรัชต์ เพื่อนร่วมรุ่น และต่อมาได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยได้รับเลือกตั้งเป็นสมาชิกสภาผู้แทนราษฎรจังหวัดนครราชสีมา สังกัดพรรคสหภูมิ ของสุกิจ นิมมานเหมินท์ ต่อมาเมื่อจอมพล สฤษดิ์ ธนะรัชต์ ได้ทำการยึดอำนาจจาก จอมพล ป. พิบูลสงคราม และ มอบให้พลโท ถนอม กิตติขจร ขึ้นเป็นนายกรัฐมนตรี พลตรี เนตร จึงได้เข้าร่วมรัฐบาล โดยดำรงตำแหน่งสำคัญ ดังนี้
วันที่ 1 มกราคม พ.ศ. 2501 ดำรงตำแหน่งรัฐมนตรีสั่งราชการกระทรวงคมนาคม
วันที่ 8 เมษายน พ.ศ. 2501 ดำรงตำแหน่งรัฐมนตรีช่วยว่าการกระทรวงคมนาคม
วันที่ 7 สิงหาคม พ.ศ. 2501 ดำรงตำแหน่งรัฐมนตรีช่วยว่าการกระทรวงเศรษฐการ
ต่อมา เมื่อวันที่ 20 ตุลาคม พ.ศ. 2501 จอมพล สฤษดิ์ ธนะรัชต์ ผู้บัญชาการทหารสูงสุด ได้ทำการปฏิวัติยึดอำนาจการปกครองขึ้นเป็นนายกรัฐมนตรีเอง พลตรี เนตร จึงได้กลับมาทำงานใกล้ชิดอีกครั้ง โดยได้รับแต่งตั้งเป็นเลขาธิการทำเนียบนายกรัฐมนตรี ในปี พ.ศ. 2502 อยู่ในตำแหน่งจนจอมพล สฤษดิ์ ธนะรัชต์ ถึงแก่อสัญกรรมในปี พ.ศ. 2506 และเมื่อ จอมพล ถนอม กิตติขจร ขึ้นมาเป็นนายกรัฐมนตรี ได้ย้ายมาเป็นปลัดสำนักนายกรัฐมนตรี จนถึงเดือนกันยายน ปี พ.ศ. 2512 หลังจากนั้น พลตรี เนตร ก็ไม่ได้กลับเข้าไปในการเมืองอีก
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2508 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2505 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2510 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2486 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2486 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2499 –  เหรียญจักรมาลา (ร.จ.ม.)
พ.ศ. 2489 –  เหรียญรัตนาภรณ์ รัชกาลที่ 8 ชั้นที่ 3 (อ.ป.ร.3)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เยอรมนีตะวันตก :
พ.ศ. 2506 -  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1
กรีซ :
พ.ศ. 2506 -  เครื่องราชอิสริยาภรณ์ฟีนิกซ์ ชั้นที่ 1
เนเธอร์แลนด์ :
พ.ศ. 2507 -  เครื่องราชอิสริยาภรณ์ออเรนจ์-นัสเซา ชั้นประถมาภรณ์
อำเภอห้วยทับทัน

ระวังสับสนกับ อำเภอทัพทัน
| อำเภอห้วยทับทัน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Huai Thap Than
คำขวัญ: ไก่ย่างไม้มะดันเลื่องลือ ขึ้นชื่อข้าวหอมมะลิมากมาย หลากหลายผ้าไหมลวดลายดี โครงกระดูกมนุษย์โบราณพันปีน่าศึกษา ปราสาทขอมโบราณตระการตา สืบสานนานมาผ้าเก็บย้อมมะเกลือ
แผนที่จังหวัดศรีสะเกษ เน้นอำเภอห้วยทับทัน
พิกัด: 15°3′0″N 104°1′24″E﻿ / ﻿15.05000°N 104.02333°E﻿ / 15.05000; 104.02333
ประเทศ:  ไทย
จังหวัด: ศรีสะเกษ
พื้นที่
 • ทั้งหมด: 194.6 ตร.กม. (75.1 ตร.ไมล์)
ประชากร (2564)
 • ทั้งหมด: 42,242 คน
 • ความหนาแน่น: 217.07 คน/ตร.กม. (562.2 คน/ตร.ไมล์)
รหัสไปรษณีย์ : 33210
รหัสภูมิศาสตร์: 3312
ที่ตั้งที่ว่าการ: ที่ว่าการอำเภอห้วยทับทัน เลขที่ 256 หมู่ที่ 1 ตำบลห้วยทับทัน อำเภอห้วยทับทัน จังหวัดศรีสะเกษ 33210
 ส่วนหนึ่งของสารานุกรมประเทศไทย
ห้วยทับทัน  เป็นอำเภอหนึ่งของจังหวัดศรีสะเกษ ตั้งอยู่ทางด้านทิศตะวันตกของจังหวัด โดยมีพื้นที่ติดต่อกับจังหวัดสุรินทร์ อำเภอนี้มีผลิตภัณฑ์ที่มีชื่อเสียงเป็นที่รู้จัก คือ ไก่ย่างไม้มะดันห้วยทับทัน
ที่มาของชื่อ

เดิมน่าจะชื่อว่า "ห้วยทัพทัน" เพราะมีความหมายสอดคล้องตำนานเมืองศรีสะเกษมากกว่า แต่ในปัจจุบันเพี้ยนมาเป็น "ห้วยทับทัน" จากตำนานที่ว่า สมัยกรุงศรีอยุธยาเป็นราชธานีของไทย เมื่อพระเจ้าเอกทัศครองราชย์อยู่นั้น ได้เกิดอาเพศช้างเผือกแตกโรงหนี แล้วมุ่งหน้ามาทางทิศตะวันออก มาถึงเขตดินแดนเขมรป่าดง (เขตจังหวัดศรีสะเกษและสุรินทร์ในปัจจุบัน) พระเจ้าเอกทัศทรงให้ทหารนายกองออกตามจับช้างเผือก ขบวนทหารร่วมกับหัวหน้ากลุ่มชนชาวเขมรป่าดงที่ชำนาญการจับช้าง ออกตามจับช้างจน "มาทัน" ที่ลำธารแห่งหนึ่งปัจจุบันอยู่ในเขตอำเภอห้วยทับทัน จึงเห็นตัวช้างแต่ยังจับไม่ได้ ชาวบ้านจึงเรียกชื่อลำธารที่นายกองจับช้างตามมาทันนั้นว่า ห้วยทัพทัน เพราะกองทัพตามจับช้างมาทันที่นั่น ช้างเผือกวิ่งหนีเลยไปทางทิศใต้ด้านเขาพนมดงรัก จึงไล่ติดตามจนจับช้างเผือกได้ที่เชิงเขาพนมดงรัก ในเขตอำเภอกันทรลักษ์ปัจจุบัน เมื่อนำช้างเผือกมาถึงหมู่บ้านใหญ่บ้านหนึ่งซึ่งเป็นตัวเมืองศรีสะเกษปัจจุบัน ช้างเผือกได้รับบาดเจ็บ พอรักษาพยาบาลช้างจนหายแล้วจึงออกเดินทางนำช้างเผือกส่งถึงกรุงศรีอยุธยา ชาวบ้านเป็นชาวกูยจึงเรียกหมู่บ้านนั้นว่า "บ้านเจียงอี" (ภาษากูย แปลว่า "บ้านช้างเจ็บ") และวัดในหมู่บ้านจึงได้ชื่อว่า "วัดเจียงอี" นับตั้งแต่นั้นเป็นต้นมา
ประวัติ

อำเภอห้วยทับทันแยกออกมาจากอำเภออุทุมพรพิสัยและประกาศตั้งเป็นกิ่งอำเภอห้วยทับทัน เมื่อวันที่ 17 มกราคม พ.ศ. 2520 ต่อมาทำการเปิดกิ่งอำเภอเมื่อวันที่ 16 กุมภาพันธ์ พ.ศ. 2520 โดยใช้ใต้ถุนศาลาวัดประชารังสรรค์เป็นสถานที่ทำการกิ่งอำเภอ และได้รับงบประมาณก่อสร้างที่ว่าการอำเภอถาวรเมื่อ พ.ศ. 2524 ต่อมากระทรวงมหาดไทยได้ประกาศยกฐานะเป็นอำเภอเมื่อวันที่ 29 มีนาคม พ.ศ. 2529
ภูมิศาสตร์ > ที่ตั้งและอาณาเขต

อำเภอห้วยทับทันตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอเมืองจันทร์
ทิศตะวันออก ติดต่อกับอำเภออุทุมพรพิสัย
ทิศใต้ ติดต่อกับอำเภอปรางค์กู่
ทิศตะวันตก ติดต่อกับอำเภอสำโรงทาบ (จังหวัดสุรินทร์)
ภูมิศาสตร์ > แหล่งน้ำ

ห้วยทับทัน เป็นลำห้วยที่ไหลมาจากอำเภอบัวเชด จังหวัดสุรินทร์ เป็นเส้นแบ่งเขตระหว่างจังหวัดสุรินทร์และจังหวัดศรีสะเกษในเขตอำเภอห้วยทับทัน  อำเภอเมืองจันทร์ อำเภอโพธิ์ศรีสุวรรณ และ อำเภอบึงบูรพ์ไหลลงไปบรรจบแม่น้ำมูลบริเวณอำเภอรัตนบุรี จังหวัดสุรินทร์
การแบ่งเขตการปกครอง > การปกครองส่วนภูมิภาค

อำเภอห้วยทับทันแบ่งเขตการปกครองย่อยออกเป็น 6 ตำบล 82 หมู่บ้าน ได้แก่
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1. | ห้วยทับทัน |  | (Huai Thap Than) |  | 8 หมู่บ้าน |
| 2. | เมืองหลวง |  | (Mueang Luang) |  | 14 หมู่บ้าน |
| 3. | กล้วยกว้าง |  | (Kluai Kwang) |  | 13 หมู่บ้าน |
| 4. | ผักไหม |  | (Phak Mai) |  | 17 หมู่บ้าน |
| 5. | จานแสนไชย |  | (Chan Saen Chai) |  | 13 หมู่บ้าน |
| 6. | ปราสาท |  | (Prasat) |  | 16 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอห้วยทับทันประกอบด้วยองค์กรปกครองส่วนท้องถิ่น 7 แห่ง (เทศบาลตำบล 2 แห่ง และองค์การบริหารส่วนตำบล 5 แห่ง) ได้แก่
เทศบาลตำบลห้วยทับทัน ครอบคลุมพื้นที่ตำบลห้วยทับทัน เฉพาะหมู่ที่ 1, 2, 6–8
เทศบาลตำบลจานแสนไชย ครอบคลุมพื้นที่ตำบลจานแสนไชยทั้งตำบล
องค์การบริหารส่วนตำบลห้วยทับทัน ครอบคลุมพื้นที่ตำบลห้วยทับทัน เฉพาะหมู่ที่ 3–5
องค์การบริหารส่วนตำบลเมืองหลวง ครอบคลุมพื้นที่ตำบลเมืองหลวงทั้งตำบล
องค์การบริหารส่วนตำบลกล้วยกว้าง ครอบคลุมพื้นที่ตำบลกล้วยกว้างทั้งตำบล
องค์การบริหารส่วนตำบลผักไหม ครอบคลุมพื้นที่ตำบลผักไหมทั้งตำบล
องค์การบริหารส่วนตำบลปราสาท  ครอบคลุมพื้นที่ตำบลปราสาททั้งตำบล
ประชากร > สาธารณสุข

สำนักงานสาธารณสุขอำเภอห้วยทับทัน
โรงพยาบาลห้วยทับทัน
โรงพยาบาลส่งเสริมสุขภาพในตำบลต่าง ๆ
ประชากร > การศึกษา

โรงเรียนมัธยมศึกษา สพม. 2 แห่ง  ได้แก่ โรงเรียนห้วยทับทันวิทยาคม (ตำบลห้วยทับทัน) และโรงเรียนผักไหมวิทยานุกูล (ตำบลผักไหม)
โรงเรียนในสังกัด สพฐ. 28 แห่ง
โรงเรียนประถมศึกษา 23 แห่ง
โรงเรียนบ้านปะโด๊ะ  (ตำบลปราสาท)
โรงเรียนบ้านหนองอาคูณ  (ตำบลปราสาท)
โรงเรียนบ้านขะยูง  (ตำบลปราสาท)
โรงเรียนบ้านหว้า  (ตำบลปราสาท)
โรงเรียนอนุบาลห้วยทับทัน  (ตำบลห้วยทับทัน)
โรงเรียนบ้านเทศบาล ๑ (หนองสิมใหญ่)  (ตำบลห้วยทับทัน)
โรงเรียนบ้านสร้างเรือ  (ตำบลห้วยทับทัน)
โรงเรียนบ้านจังเอิน  (ตำบลเมืองหลวง)
โรงเรียนบ้านหนองน้ำขุ่น  (ตำบลเมืองหลวง)
โรงเรียนบ้านหนองสะมอน  (ตำบลเมืองหลวง)
โรงเรียนบ้านเมืองน้อย  (ตำบลเมืองหลวง)
โรงเรียนบ้านเมืองหลวง  (ตำบลเมืองหลวง)
โรงเรียนบ้านกล้วยกว้าง  (ตำบลกล้วยกว้าง)
โรงเรียนบ้านพอกหนองแข้  (ตำบลกล้วยกว้าง)
โรงเรียนบ้านไพรพระยอม  (ตำบลกล้วยกว้าง)
โรงเรียนบ้านไฮใหญ่  (ตำบลกล้วยกว้าง)
โรงเรียนบ้านพงสิม  (ตำบลจานแสนไชย)
โรงเรียนบ้านจานแสนไชย  (ตำบลจานแสนไชย)
โรงเรียนบ้านนานวนหนองแคน  (ตำบลจานแสนไชย)
โรงเรียนบ้านตาทอง  (ตำบลผักไหม)
โรงเรียนบ้านกระสังข์  (ตำบลผักไหม)
โรงเรียนบ้านกระเต็ล  (ตำบลผักไหม)
โรงเรียนมัธยมศึกษาขยายโอกาส 5 แห่ง
โรงเรียนบ้านปราสาท  (ตำบลปราสาท)
โรงเรียนบ้านอีสร้อย  (ตำบลปราสาท)
โรงเรียนบ้านโทะ  (ตำบลเมืองหลวง)
โรงเรียนบ้านบุยาว  (ตำบลกล้วยกว้าง)
โรงเรียนบ้านนาทุ่ง  (ตำบลผักไหม)
โรงเรียนบ้านพระวร  (ตำบลจานแสนไชย)
การขนส่ง

อำเภอห้วยทับทันมีถนนสายหลักคือทางหลวงแผ่นดินหมายเลข 226 (นครราชสีมา–อุบลราชธานี) ซึ่งเชื่อมระหว่างหัวยทับทัน–เมืองสุรินทร์ ระยะทาง 64 กิโลเมตร และเชื่อมระหว่างห้วยทับทัน–เมืองศรีสะเกษ ระยะทาง 37 กิโลเมตร
อำเภอห้วยทับทันมีสถานีรถไฟประจำอำเภอคือสถานีรถไฟห้วยทับทัน โดยรถไฟเกือบทุกขบวน (ยกเว้นรถด่วนพิเศษอีสานวัตนาที่ 23/24 และรถด่วนพิเศษดีเซลรางที่ 21/22) จะหยุดรับ–ส่งผู้โดยสารที่สถานีนี้
การท่องเที่ยว > ปราสาทห้วยทับทัน

ปราสาทบ้านปราสาท (ห้วยทับทัน) ถูกสำรวจพบและขึ้นทะเบียนโบราณสถานของชาติใน พ.ศ. 2478 โดยตั้งอยู่ที่วัดปราสาทพนาราม บ้านปราสาท หมู่ที่ 12 ตำบลปราสาท อยู่ห่างจากตัวจังหวัดศรีสะเกษประมาณ 39 กิโลเมตร ตัวปราสาทประกอบด้วยปรางค์อิฐ 3 องค์ ตั้งอยู่บนฐานศิลาแลงเดียวกันในแนวเหนือ-ใต้ มีกำแพงล้อมรอบพร้อมซุ้มประตู สันนิษฐานว่า เดิมมี 3 หรือ 4 ทิศ ปัจจุบันคงเหลือเพียงด้านทิศใต้เท่านั้น ก่อด้วยศิลาแลง ปรางค์สององค์ที่ขนาบข้างขนาดเดียวกัน  ได้รับการดัดแปลงรูปแบบไปมาก โดยเฉพาะส่วนหลังคาและประตู ซึ่งก่อทึบหมดทุกด้าน ยังคงปรากฏกรอบประตูหินทรายและชิ้นส่วนทับหลังสลักภาพการกวนเกษียรสมุทรตกอยู่  ปราสาทแห่งนี้สร้างขึ้นตามความเชื่อในศาสนาพราหมณ์ เป็นศิลปกรรมร่วมสมัยแบบบาปวน  สมัยพระเจ้าสุริยวรมันที่ 1 ราวพุทธศตวรรษที่ 16 และบูรณะมาแล้ว 3 ยุค กรมศิลปากรได้มีการขุดพบวัตถุโบราณคือ เทวรูปศิลาหินทราย ทับหลังพระอิศวรทรงโคอุศุภราช หรือโคนนทิ และ ทับหลังกูรมาวตาร และในวันที่ 2 มิถุนายน พ.ศ. 2551 ได้สำรวจขุดพบ และโครงกระดูกมนุษย์โบราณอายุราว 3 พันปี ตั้งแต่ยุคหินใหม่  กำไลสำริด เภาชนะดินเผา  ลูกปัดสี กระเบื้องเคลือบ กระดองเต่า  ขาวสารที่กลายเป็นหิน
ปราสาทห้วยทับทัน
ปราสาทห้วยทับทัน  อ่างเก็บน้ำห้วยยาง อ่างเก็บน้ำห้วยยาง บ้านห้วยยาง ตำบลเมืองหลวง อำเภอห้วยทับทัน ถนน ศก.3013 ห้วยทับทัน-ปรางค์กู่
วัฒนธรรม

3 กลุ่มชาติพันธุ์
ประกอบไปด้วย ชาติพันธุ์เขมร  ชาติพันธุ์กูยและ ชาติพันธุ์ลาว
วัฒนธรรม > ผลิตภัณฑ์ท้องถิ่น

อำเภอห้วยทับทันมีผลิตภัณฑ์ที่มีชื่อเสียง คือ ไก่ย่างไม้มะดัน ผลิตจากไก่พื้นเมืองสามสายเลือด ใช้ไม้มะดันเป็นไม้เสียบไก่ รสชาติจะออกเปรี้ยวพอเหมาะกับสูตรเครื่องปรุง ลักษณะพิเศษคือการนำไม้มะดันที่ขึ้นตามธรรมชาติมาเหลาเสียบเป็นไม้ปิ้งซึ่งต่างจากที่อื่น
นอกจากนั้นยังมีผลิตภัณฑ์อีกอย่างหนึ่ง คือ ผ้าไหมเก็บย้อมมะเกลือ (ผ้าทอยกดอกลายลูกแก้ว) เป็นผ้าไหมที่ผ่านกรรมวิธีการย้อมด้วยวิธีการพื้นบ้าน (แช่น้ำมะเกลือ) 300 แดด 60 จุ่ม และนำมาปักเพิ่มลวดลวย ด้วยเส้นไหมหลากหลายสี เพื่อเพิ่มมูลค่า เรียกว่า “การแซว”  อีกทั้งยังเป็นสินค้า GI (Geographical Indication) สิ่งบ่งชี้ทางภูมิศาสตร์ ศูนย์เรียนรู้ผ้าไหมเก็บย้อมมะเกลือ ตั้งอยู่ ณ บ้านเมืองหลวง หมู่ที่ 3 ตำบลเมืองหลวง
ป้ายโรงเรียนห้วยทับทันวิทยาคม
โกฐกักกรา

| โกฐกักกรา |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Angiosperms
ชั้น:: Eudicots
อันดับ:: Sapindales
วงศ์:: Anacardiaceae
สกุล:: Pistacia
สปีชีส์:: P.  integerrima
ชื่อทวินาม
Pistacia integerrima J.L.Stewart ex Brandis

โกฐกักกรา [โกด-กัก-กรา] (ภาษาฮินดี Kakra, Kakra-singi) (ชื่อวิทยาศาสตร์: Pistacia integerrima) ชื่อสามัญ Crab's claw เป็นเครื่องยาชนิดหนึ่งที่เป็นส่วนปูด (Gall) ที่ได้มาจากพืชที่มีชื่อวิทยาศาสตร์ว่า Pistacia integerrima (Zebra wood) ซึ่งเป็นพืชพื้นเมืองในวงศ์ Anacardiaceae ที่พบมากทางแถบประเทศปากีสถานและอินเดียตอนเหนือ มีลักษณะกลมกลวง เรียวโค้งหลายรูป บิดเบี้ยวไปมา ปลายและโคนเรียวแหลมคล้ายเขาสัตว์ ผิวสีน้ำตาลแกมเทา รสฝาดจัดออกขม มีฤทธิ์ฝาดสมาน เป็นเครื่องยาที่นำมาใช้เข้าตำรับยาไทยในการรักษาโรคริดสีดวงทวารหนัก ห้ามเลือด สมานบาดแผลอักเสบ และใช้ในตำรับยาอายุรเวทเพื่อรักษาโรคหอบหืด แก้ไข้ แก้ท้องเสียและบรรเทาอาการไอ เป็นต้น
โซโรโร มากัมบะ

โซโรโร มากัมบะ (17 มกราคม ค.ศ. 1990 - 23 มีนาคม ค.ศ. 2020) เป็นนักข่าวจากประเทศซิมบับเวและเป็นลูกชายของไอเรเนและเจมส์ มากัมบะ
ประวัติ

มากัมบะได้แสดงความคิดเห็นทางการเมืองและโลกสัคมออนไลน์ภายใต้หัวข้อ  "รัฐของชาติ" และเป็นเจ้าภาพจัดรายการปัจจุบันผ่านสถานีวิทยุซีเอฟเอ็ม และสถานีโทรทัศน์เอ็ม-เน็ต
เมื่อวันที่ 21 มีนาคม ค.ศ. 2020 มากัมบะได้รับการตรวจโรควินิจฉัยว่าเป็นโรคติดเชื้อไวรัสโคโรนา 2019 ภายหลังจากกลับจากนครนิวยอร์ก และสองวันต่อมาได้เสียชีวิต
ดูเพิ่ม

การระบาดทั่วของไวรัสโคโรนาในประเทศซิมบับเว พ.ศ. 2563
แฟนเทเชีย

แฟนเทเชีย สามารถหมายถึง
แฟนเทเชีย (ดนตรี)
แฟนเทเชีย (ภาพยนตร์) ภาพยนตร์การ์ตูนที่ออกฉายในปี พ.ศ. 2483 ของวอลท์ ดิสนีย์
แฟนเทเชีย 2000 ภาพยนตร์ภาคต่อ ที่ออกฉายในปี พ.ศ. 2543
วอลเลย์บอลชายไทยแลนด์ลีก 2020

| วอลเลย์บอลชายไทยแลนด์ลีก 2020 |
| --- | --- |
ลีก: วอลเลย์บอลไทยแลนด์ลีก
กีฬา: วอลเลย์บอล
จำนวนนัด: 50 (ฤดูกาลปกติ) 12 (รอบสุดท้าย)
จำนวนทีม: 8
ฤดูกาลปกติ
ทีมชนะเลิศเลกแรก: ไดมอนด์ ฟู้ด
  รองชนะเลิศเลกแรก: นครราชสีมา เดอะมอลล์
ทีมชนะเลิศเลกสอง: ไดมอนด์ ฟู้ด
  รองชนะเลิศเลกสอง: นครราชสีมา เดอะมอลล์
รอบสุดท้าย
Champions: นครราชสีมา เดอะมอลล์
  Runners-up: ไดมอนด์ ฟู้ด
ฤดูกาลวอลเลย์บอลชายไทยแลนด์ลีก
← 2018-192020-21 →
วอลเลย์บอลชายไทยแลนด์ลีก 2020 หรือ วอลเลย์บอลชายไทยแลนด์ลีก ฤดูกาล 2563 (เป็นที่รู้จักกันในชื่อ ซีพี วอลเลย์บอลไทยแลนด์ลีก ตามชื่อของผู้สนับสนุนหลัก) โดยครั้งนี้จัดขึ้นเป็นครั้งที่ 15 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันในวันที่ 18 มกราคม พ.ศ. 2563 และสิ้นสุดฤดูกาลการแข่งขันในวันที่ 29 มีนาคม พ.ศ. 2563
เมื่อวันที่ 18 มีนาคม พ.ศ. 2563 ฝ่ายจัดการแข่งขันได้มีการเลื่อนการแข่งขันออกไปอย่างไม่มีกำหนด เนื่องจากการระบาดทั่วของโควิด-19 ตามการประชุมของคณะรัฐมนตรีเรื่องสั่งปิดสถานที่เป็นการชั่วคราว เพื่อเป็นการควบคุมสถานการณ์การแพร่ระบาดของโรคติดเชื้อโคโรนาไวรัส 2019 (COVID-19) ต่อมาทางสมาคมฯ ได้กำหนดตารางการแข่งขันรอบสุดท้ายใหม่โดยจะเริ่มการแข่งขันในช่วงปลายเดือนกรกฎาคม  พ.ศ. 2563
สโมสรที่เข้าร่วมแข่งขัน

ในฤดูกาลนี้มีทีมที่เข้าร่วมแข่งขันทั้งหมด 8 ทีม โดยมี 2 ทีมที่ได้รับการเลื่อนชั้นจากวอลเลย์บอลโปรชาเลนจ์ ซึ่งมาแทนที่ 2 อันดับสุดท้ายของฤดูกาล 2018-19 ที่หมดสิทธิ์แข่งขันในไทยแลนด์ลีก
สโมสรราชบุรี วีซี และขอนแก่น วีซี เมื่อจบฤดูกาล 2018-19 อยู่ในสองอันดับสุดท้ายของตาราง จึงหมดสิทธิ์แข่งขันต่อในไทยแลนด์ลีก โดยที่มีสโมสรปริ้นซ์ ไฟแนนซ์ และเกาะกูดคาบาน่า ราชบุรี 2 ทีมที่ได้เลื่อนชั้นจากวอลเลย์บอลโปรชาเลนจ์ ขึ้นมาลงเล่นในฤดูกาลนี้
สโมสรที่เข้าร่วมแข่งขัน > ข้อมูลสโมสรและผู้สนับสนุน

| สโมสร | หัวหน้าผู้ฝึกสอน | หัวหน้าทีม | สี | ผู้ผลิตชุด | ผู้สนับสนุนหลัก |
| --- | --- | --- | --- | --- | --- |
| แอร์ฟอร์ซ |  อนุชา ศรีสุข |  มาวิน มณีวงษ์ |     | กีล่า | สิงห์ |
| ไดมอนด์ ฟู้ด |  สมบูรณ์ นาคผึ่ง |  กิตติคุณ ศรีอุทธวงศ์ |     | แกรนด์สปอร์ต | ไดมอนด์ ฟู้ด |
| วิสาขา |  สาริน ก้านเกตุ |  กฤษฎา สมคะเน |     | แกรนด์สปอร์ต | วิสาขา |
| นครราชสีมา เดอะมอลล์ |  เผด็จศึก วรรณโชติ |  วันชัย ทัพวิเศษ |     | เอฟบีที | กลุ่มเดอะมอลล์ |
| ราชมงคลล้านนา พิษณุโลก |  กำพล ศรีโพธิ์ |  อมรเทพ คนหาญ |     | แกรนด์สปอร์ต | มทร.ล้านนา พิษณุโลก |
| เอเชีย จีเอส สมุทรสาคร |  เจริญ จันทร์เจริญใจ |  สมเกียรติ สมบัติ |       | เซนเซ | เอเชีย จีเอส |
| ปริ้นซ์ ไฟแนนซ์ |  เจนวิทย์ โอชาอัมพวัน |  มนตรี แหวนประดับ |     | เซนเซ | ปริ้นซ์แบงก์ |
| เกาะกูดคาบาน่า |  อานนทภัทร เทียนสุวรรณ |  ยุทธนา ดีรักษา |     | เซนเซ | เกาะกูดคาบาน่ารีสอร์ท |